***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**των Γενικών Βουλευτικών Εκλογών της 20ης Σεπτεμβρίου 2015**

**Έναρξη ψηφοφορίας 7.00 πμ - λήξη 19.00μμ**

*1)* ***Παρασκευή 18-9-2015*** .Παρουσιαζόμαστε στον **Έφορο Δικαστικών αντιπροσώπων** (Πρωτοδικείο),τον **Εισαγγελέα** και τον **Αντιπεριφερειάρχη και δηλώνουμε** ότι αναλαμβάνουμε καθήκοντα .(Να έχουμε πάντα μαζί μας -όλες τις μέρες-αντίγραφο του διορισμού μας)

2) ***Παρασκευή ή Σάββατο (18 ή 19-9-2015)***.Παραλαβή εκλογικού **σάκου από τον Δήμο.** Να τηλεφωνήσουμε από την Πέμπτη στο Δήμο, για να μάθουμε πότε και από πού θα παραλάβουμε)

**και έλεγχος υλικού ΠΡΟΣΟΧΗ στη  *Σφραγίδα εφορευτικής επιτροπής*** .

3) ***Παραλαβή καταστήματος ψηφοφορίας ,κάλπης κ.λ.π***. στις **20 Σεπτεμβρίου 2015** ώρα 6.00 πμ.

4)***Εφορευτική επιτροπή***: Την εκλογική διαδικασία διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο , ως Πρόεδρο και από 4 λαϊκά μέλη(τακτικά ή αναπληρωματικά). Σε περίπτωση ψηφοφορίας πχ ενστάσεις, η ΕΕ και ο ΔΑ αποφασίζει κατά πλειοψηφία. Ο ΔΑ έχει ίση ψήφο με τα μέλη της εφορευτικής επιτροπής. Σε περίπτωση ισοψηφίας επικρατεί η ψήφος του δικαστικού αντιπροσώπου.

**5)** ***Βιβλία Εφορευτικής επιτροπής***

α) Πρωτόκολλο ψηφοφορίας

β) Βιβλίο πράξεων Εφορευτικής Επιτροπής (Νο 1 και Νο 2 Πρακτικών)

γ) Βιβλίο διαλογής ψήφων προτίμησης υπέρ των συνδυασμών

6) ***Ανάθεση καθηκόντων γραμματέα της Εφορευτικής επιτροπής*** .

Η εφορευτική επιτροπή αναθέτει καθήκοντα γραμματέα για την σύνταξη των πρακτικών της.

 7) ***Σφράγιση κάλπης:*** Στις 7.00 πμ

8) **Συμπληρώνουμε το** **Πρακτικό Νο1**

 9) **ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ -ΜΕΛΩΝ ΕΕ**

 Ο ΔΑ, ψηφίζει στο τμήμα που ασκεί τα καθήκοντά του. Υπογράφει υπεύθυνη δήλωση (την οποία βάζει μέσα στον σάκο) στην οποία θα αναφέρουν τον δήμο ή κοινότητα της νόμιμης εγγραφής τους και γίνεται μνεία στο βιβλίο πρακτικών και στο πρωτόκολλο ψηφοφορίας

Τα Μέλη της ΕΕ (όχι ο Γραμματέας) ψηφίζουν στο Εκλογικό Τμήμα που ασκούν τα καθήκοντά τους,

**Ο Γραμματέας ψηφίζει μόνο στο Εκλογικό Τμήμα που είναι εγγεγραμμένος.**

 Στο δε Πρωτόκολλο ψηφοφορίας αναγράφεται στις παρατηρήσεις : *« Δικαστικός Αντιπρόσωπος» ή* «Μέλος εφορευτικής επιτροπής»

10**)Ειδικοί εκλογικοί κατάλογο**ι **και καταστάσεις**: Αφορούν στρατιωτικούς, ναυτικούς και άνδρες της φρουράς εκλογικών τμημάτων….

11)***Αναγνώριση των ψηφοφόρων:*** Γίνεται βάσει της αστυνομικής ταυτότητας ή διαβατηρίου (ακόμη και αυτά που έχουν λήξει) ή της άδειας οδήγησης ή του βιβλιαρίου υγείας ή τη σχετική προσωρινή βεβαίωση της αρμόδιας αρχής.

 **Αν δίπλα στο όνομα του εκλογέα υπάρχει ένδειξη «Δ»** υποδηλώνει ότι είναι διπλοεγγεγραμμένος. ΓΙΑ να ψηφίσει συμπληρώνει υπεύθυνη δήλωση ότι έλαβε γνώση ότι είναι διπλοεγγεγραμμένος και δηλώνει ότι δεν έχει ψηφίσει ούτε προτίθεται να ψηφίσει σε άλλο Εκλογικό Τμήμα της χώρας. Αναγράφουμε και τον εκλογικό του αριθμό(οι δηλώσεις αυτές σε φάκελο ΕΞΩ από τον σάκο)

**ΠΡΟΣΟΧΗ** :Τόσο για τους διπλοεγγεγραμμένους , όσο και για αυτούς που θέλουν ***Βεβαίωση ότι ψήφισαν*** είναι σκόπιμο ***το Σάββατο*** να συμπληρωθεί η σχετική βεβαίωση σε όλα τα στοιχεία της  εκλογικής περιφέρειας (π.χ. ΚΕΝΤΡΙΚΗΣ ΜΑΚΕΔΟΝΙΑΣ),περιφερειακή Ενότητα (π.χ. ΗΜΑΘΙΑΣ) Δήμος, Εκλογικό Τμήμα, τόπος, ημερομηνία και ονοματεπώνυμο Δικαστικού Αντιπροσώπου) και να αναπαραχθεί σε φωτοαντιγραφικό αρκετές φορές, ώστε να απομένει μόνο προς συμπλήρωση το ονοματεπώνυμο του εκλογέα.

**Αν δίπλα στο όνομα του εκλογέα υπάρχει ένδειξη «Ε»** υποδηλώνει ότι είναι ***ετεροδημότης,*** και **απαγορεύεται** να ψηφίσει. Επίσης διαγράφεται από τον εκλογικό κατάλογο και **δεν θεωρείται εγγεγραμμένος**.

 12) **Άσκηση εκλογικού δικαιώματος:**

 Α)Αναγνώριση εκλογέα

 Β)Επαλήθευση εγγραφής στον εκλογικό κατάλογο

 Γ) Διαγραφή από τον εκλογικό κατάλογο και καταγραφή στο πρωτόκολλο ψηφοφορίας (Καλό είναι να γίνεται παραβολή -αντιστοιχία με τους ψηφίσαντες και τους φακέλους που δόθηκαν κάθε δεκάδα)

Δ)**Παραλαβή σφραγισμένου και μονογραμμένου (από τον Δικαστικό Αντιπρόσωπο) φακέλου**

Ο **ΔΑ** παραδίδει στον εκλογέα ένα μόνο λευκό φάκελο, , τον οποίο πρώτα έχει σφραγίσει με τη σφραγίδα της ΕΕ και μονογράψει . Επειδή κατά το παρελθόν είχαν γεννηθεί ζητήματα νοθείας με αφαίρεση σφραγισμένων και μονογραμμένων φακέλων, ο ΔΑ ,πρέπει να τους σφραγίζει και μονογράφει έναν-έναν, όταν τους παραδίδει (**και όχι μαζικά από πριν**). Άποψη μου είναι να μονογράφει 10 φακέλους για να μπορεί να κάνει έλεγχο, όπως προείπαμε, και όταν τελειώνουν να ετοιμάζει άλλους δέκα.

 Ε).- **Παραλαβή πλήρους σειράς ψηφοδελτίων και απόσυρση στο διαχώρισμα (παραβάν).**

 ------ Αν ο εκλογέας λόγω γήρατος, ασθένειας, αναπηρίας ,αλφαβητισμού κλπ. αδυνατεί να ασκήσει μόνος το εκλογικό του δικαίωμα, υποβοηθείται στην άσκηση του δικαιώματός του από τον Δικαστικό Αντιπρόσωπο ή Μέλος της Εφορευτικής Επιτροπής. Απαγορεύεται να εισέλθει στο παραβάν οποιοδήποτε τρίτο πρόσωπο.

ΣΤ).- ***ΔΕΝ ΤΙΘΕΝΤΑΙ Σταυροί προτίμησης***

Στο παραβάν αναγράφεται η ένδειξη «ΟΧΙ ΣΤΑΥΡΟΣ ΠΡΟΤΙΜΗΣΗΣ»

Ζ).- **Ρίψη του φακέλου στην κάλπη**

Θ).- Απόδοση στον εκλογέα της ταυτότητάς του και (εφόσον το ζήτησε) της συμπληρωμένης βεβαίωσης ότι ψήφισε.

**13)** ***Αποπεράτωση της ψηφοφορίας***

Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος **.**

*.* **14)** ***Άνοιγμα κάλπης.Αρίθμηση φακέλων***

Ανοίγεται η κάλπη και αριθμούνται οι φάκελοι πρώτα χωρίς να ανοιχθούν (**σχηματίζουμε δεσμίδες των πενήντα (50) - συνήθως- φακέλων που συγκρατούνται με λαστιχάκια** που υπάρχουν στον σάκο)

Εάν προκύψει διαφορά επαναλαμβάνεται η αρίθμηση , εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης . Δεν προβλέπεται τι κάνουμε όταν οι φάκελοι είναι λιγότεροι. Το σημειώνουμε στο βιβλίο πρακτικών

**15 )** ***Διαλογή ψήφων***

**α.- Ο ΔΑ τοποθετεί στο τραπέζι την πρώτη δεσμίδα των ψηφοδελτίων (50άδα).Τα μέλη της Εφορευτικής, ή αν δεν υπάρχουν ακόμη και οι αντιπρόσωποι των συνδυασμών, ανοίγουν (με προσοχή) τους φακέλους και τοποθετούν τα ψηφοδέλτια ανοικτά πάνω στο τραπέζι. Αν σκιστεί κατά το άνοιγμα κάποιο ψηφοδέλτιο γίνεται πάνω στο ψηφοδέλτιο σχετική σημείωση από το ΔΑ και υπογράφεται από αυτόν.**

**β.- Ο ΔΑ παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.γ,δ,ε,στ.- Στη συνέχεια (για τα έγκυρα ψηφοδέλτια): Ι) διαβάζει μεγαλόφωνα τον αύξοντα αριθμό του, το συνδυασμό που αφορά και καταγράφει τον αύξοντα αριθμό του (ώστε το ψηφοδέλτιο να αποκτήσει ταυτότητα), και τοποθετεί το ψηφοδέλτιο στο τραπέζι σε στοίβες κατά συνδυασμό. Πρέπει να επισημανθεί ιδιαίτερα η υποχρέωση του ΔΑ για την αρίθμηση και μονογράφηση των ψηφοδελτίων**

**ζ.- Ταυτόχρονα ο Γραμματέας ή Μέλος της ΕΕ καταχωρεί τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού στα Βιβλία Διαλογής ψήφων υπέρ των Συνδυασμών.**

 ***ΑΝ ΚΑΤΑ ΛΑΘΟΣ ΥΠΑΡΧΟΥΝ ΣΤΑΥΡΟΙ ΠΡΟΤΙΜΗΣΗΣ τους μονογράφει και καταγράφει ολογράφως τον αριθμό των σταυρών --ΤΟ ΨΗΦΟΔΕΛΤΙΟ ΑΥΤΟ ΠΡΟΣΜΕΤΡΑΤΑΙ ΥΠΕΡ ΤΟΥ ΣΥΝΔΥΑΣΜΟΥ-.***

 **16)**  ***΄Ακυρα-Λευκά ψηφοδέλτια***

Κατ΄αρχήν επισημαίνουμε ότι **τα άκυρα και τα λευκά ψηφοδέλτια δεν αριθμούνται αλλά μόνο μονογράφονται. Τα λευκά δεν προσμετρώνται στα έγκυρα.**

**Άκυρα είναι τα ψηφοδέλτια :**

α) Όταν βρεθούν σε φάκελο που είναι διαφορετικός από αυτούς που έστειλε η Νομαρχία

β) Όταν βρεθούν σε φάκελο περισσότερα από 1 ψηφοδέλτια του ιδίου ή άλλου συνδυασμού

γ) Όταν τα ψηφοδέλτια δεν είναι έντυπα

δ) Όταν δεν έχουν τις διαστάσεις που ορίζει η απόφαση του Υπουργού εσωτερικών

ε) Όταν δεν είναι τυπωμένα σε λευκό χαρτί

στ) Όταν τα ψηφοδέλτια δεν είναι τυπωμένα με μαύρο χρώμα

ζ) Όταν έχουν διάφορες εγγραφές , διαγραφές , στίγματα, ξέσματα, λέξεις, φράσεις , υπογραμμίσεις, σχισίματα που έγιναν ***σκόπιμα*** ή ο,τιδήποτε άλλο διακριτικό γνώρισμα που να παραβιάζεται το απόρρητο της ψηφοφορίας

η)ο φάκελος είναι κενός ή δεν περιέχει ψηφοδέλτιο

 **Συμπερασματικά και στις εκλογές αυτές, που δεν απαιτείται σταυρός προτίμησης ,τα ψηφοδέλτια που φέρουν σταυρό ή σταυρούς προτίμησης δεν** *είναι καταρχήν άκυρα, παρά μόνο εφόσον κριθεί ότι οι σχετικοί σταυροί* **αποτελούν σημεία, από τα οποία παραβιάζεται η μυστικότητα της ψηφοφορίας, μοναδικός γνώμονας για ακύρωση οπουδήποτε ψηφοδελτίου.**

**17)** **Μετά** ***το τέλος της διαλογής των ψηφοδελτίων*** και αναγραφής των αποτελεσμάτων στους πίνακες διαλογής, κλείνονται ο πίνακας διαλογής ,ως και το πρωτόκολλο ψηφοφορίας

**18)**  **Τηλεγραφήματα στον Αντιπεριφερειάρχη-(Υπογραφή-Σφραγίδα)**

**19**) ***Περιεχόμενο του «δεμένου» σάκου***.

**α) Εκλογικοί κατάλογοι και τυχόν καταστάσεις υπαλλήλων οι στρατιωτικών , διορισμοί εφορευτικών επιτροπών και αντιπροσώπων**

**β) Πρωτόκολλο ψηφοφορίας (***ΕΞΩ ΑΠΟ ΣΑΚΟ*)

**γ) Πρακτικό Νο 1 και Νο2** (*ΕΞΩ ΑΠΟ ΣΑΚΟ*)

**δ) Πίνακας διαλογής ψηφοδελτίων συνδυασμών που είναι  ενσωματωμένος στο βιβλίο πράξεων**(*ΕΞΩ ΑΠΟ ΣΑΚΟ*)

**ε) Ψηφοδέλτια συνδυασμών+λευκά & άκυρα**

**στ) Δηλώσεις εκλογέων, διπλοεγγεγραμμένων κλπ**

***19)  Έγγραφα Γραμματέα***

Παραδίδονται στο Γραμματέα τα έγγραφα άσκησης των καθηκόντων του, υπογεγραμμένα από το Δικ.Αντ. και τα μέλη της ΕΕ Επιτροπής

***20****)* ***Παράδοση του σάκου στο  Πρωτοδικείο από τον Δικαστικό Αντιπρόσωπο και παραλαβή απόδειξης παράδοσης.***

**21**)***Αναφορά στον Έφορο Δικαστικών Αντιπροσώπων***

Ο Δικαστικός Αντιπρόσωπος πρέπει να υποβάλλει έγγραφη **αναφορά στον Έφορο** Δικαστικών αντιπροσώπων «ότι ουδέν**το**αξιοσημείωτο**γεγονός υπέπεσε στην αντίληψη του»(** *ΕΞΩ ΑΠΟ ΣΑΚΟ)*

**22)** ***Πρακτικό Νο 2***

Αντίγραφο του   Πρακτικού Νο 2 παραδίδεται από ένα αντίγραφο το οποίο θα αφαιρεθεί από το βιβλίο ,

στον ***Περιφερειάρχη*** , *ΕΞΩ ΑΠΟ ΣΑΚΟ*

στον ***Αντιπεριφερειάρχη****ΕΞΩ ΑΠΟ ΣΑΚΟ*

 και στον ***Δήμαρχο*** *ΕΞΩ ΑΠΟ ΣΑΚΟ , με απόδειξη παραλαβής*

**24)** ***Παράδοση κάλπης και υλικών***

Μετά το πέρας της διαλογής η ΕΕπαραδίδει στον Δήμο την κάλπη, την σφραγίδα κ.λ.π

***Εύχομαι καλή επιτυχία***

**Βέροια 15-9-2015**

**΄Ολγα Κυριακίδου**